STANOVY OBČIANSKEHO ZDRUŽENIA — **Neskôr**

Článok 1

Všeobecné nariadenia

a) Združenie Neskôr (ďalej len “združenie”) je založené v zmysle Zákona o združovaní občanov č. 83/1990 Zb. o združovaní občanov v znení neskorších predpisov.

b) Združenie je nepolitické, dobrovoľne, záujímové verejnoprospešné združenie občanov a organizácií, ktoré sa chcú aktívne podieľať na rozvoji v oblasti informačných technológiach.

c) Združenie pôsobí na úžemí celej Slovenskej Republiky a je samostatnou právnickou osobou, ktorá môže vo svojom mene nadobudnúť práva a povinnosti.

d) Združenie riadi Snem a Rada združenia, ktorá je výkonným orgánom združenia a je volená Snemom na valnom zhromaždení v pravidelnom intervale dvoch rokov.

Článok 2

Názov a sídlo združenia

Názov združenia:

**Neskôr**

Sídlo združenia:

**Kozmonautická 3230/7, Bratislava 82102**

Článok 3

Predmet činnosti

Predmetom činnosti združenia je:

a) Organizácia spoločensko-kultúrnych podujatí

b) Podpora vzdelávania a osvetová činnosť v oblasti informačných technológií

c) Osveta a podpora detí a mládeže

d) Realizácia aktivít súvisiach s informačnými technológiami

e) Vytváranie vhodných podmienok pre napĺňanie potrieb občanov

Združenie má za cieľ dobrovoľnou aktivitou svojich členov podporovať najmä vzdelávanie v oblasti informačných technológií, podielať sa na organizačnej a tvorivej činnosti prácou na vzdelávacích aktivitách a projektoch v súlade s predmetom činnosti združenia. Združenie má naďalej za úlohu podporovať deti a mládež v edukačných aktivitách a vytvárať vhodné podmienky pre minoritné skupiny.

Článok 4

Vznik a zánik členstva

a) Členmi združenia sú fyzické a právnické osoby. O ich prijatí za člena združenia rozhoduje Rada združenia —dvojtretinovou väčšinou hlasov.

b) Všeobecnými podmienkami pre vznik členstva je podanie písomnej prihlášky, splatenie príspevku na činnosť združenia a akceptovanie stanov združenia.

c) Členstvo v združení končí:

1) Vystúpením,

2) Vylúčením,

3) Zánikom združenia alebo úmrtím člena.

d) Členstvo právnických osôb môže zaniknúť tiež ich vstupom do likvidácie, vyhlásením konkurzu, splynutím alebo zánikom.

e) Člen môže byť vylúčený z dôvodov:

1) Nedodržiavania stanov a ďalších predpisov vzťahujúcich sa na členov združenia,

2) Odsúdenia za úmyselný trestný čin,

3) Poškodzovanie povesti združenia,

4) Nerešpektovania zásad finančnej disciplíny a neplatení finančných príspevkov,

5) Rozhodnutím dvojtretinovou väčšinou Rady združenia.

f) Proti vylúčeniu možno podať odvolanie, ktorým sa bude Rada zaoberať opätovne — do 30 dní.

Článok 5

Práva a povinnosti člena združenia

a) Člen združenia má právo:

1) Zúčastňovať sa na rokovaní snemu,

2) Hlasovať na rokovaní snemu,

3) Podávať návrhy na rokovaní snemu,

4) Požadovať vyjadrenia orgánov združenia k činnosti,

5) Byť volený do orgánov združenia,

6) Podieľať sa na činnosti združenia.

b) Povinnosťou člena združenia je:

1) Dodržiavať stanovy združenia,

2) Podieľať sa na činnosti združenia.

Článok 6

Orgány združenia

Orgánmi združenia sú:

a) Snem,

b) Rada združenia

Najvyšší orgán združenia je Snem. Snem je tvorený všetkými členmi združenia.

Do jeho pôsobnosti patrí:

a) Prerokúvať správu Rady o činnosti združenia,

b) Schvaľovanie stanov, ich zmien a doplnkov,

c) Rozhodovanie o predložených návrhoch,

d) Schvaľovanie správy o hospodárení za obdobie od predchádzajúceho snemu,

e) Voľba a odvolávanie členov Rady,

f) Určovanie hlavných smerov činnosti združenia,

g) Rozhodovanie o zrušení združenia.

Snem sa koná spravidla raz za dva roky. Zvoláva ho predseda písomnou alebo emailovou pozvánkou jednotlivým členom združenia, a to najmenej 30 dní pred jeho konaním. Podobným spôsobom zvoláva aj mimoriadny snem, a to vtedy, ak o jeho zvolanie požiada najmenej 1/3-ina členov združenia. Snem je uznášania schopný, ak je prítomná 2/3-nová väčšina členov a uznesenia snemu sa prijímajú nadpolovičnou väčšinou prítomných členov, okrem prípadov uvedených v týchto stanovách, v ktorých je potrebná 2/3-nová väčšina prítomných členov.

Na schválenie a rušenie stanov alebo ich zmien je potrebná 2/3-nová väčšina hlasov prítomných členov.

Výkonným orgánom združenia je Rada, ktorá sa za svoju činnosť zodpovedá najvyššiemu orgánu - Snemu.

Do právomoci Rady patrí najmä:

a) Rozhodovať o zvolaní snemu,

b) Riadiť činnosť združenia v období medzi snemami,

c) Voliť predsedu spomedzi svojich členov a odvolávať,

d) Prijímať členov združenia, rozhodovať o vylúčení členov zo združenia,

e) Starať sa o hospodárenie a účelné využitie finančných prostriedkov,

f) Rozhodovať o výške členského príspevku.

Rada má najmenej troch členov. Členovia rady si zo svojho stredu volia predsedu.

Štatutárnym orgánom združenia je predseda. Predseda zastupuje združenie v legislatívnych, obchodných aj finančných otázkach.

Článok 7

Hospodárenie

Hospodárenie sa uskutočňuje a riadi všeobecne záväznými právnymi predpismi a stanovami združenia.

Združenie hospodári s hnuteľným a nehnuteľným majetkom, ktorého zdrojmi sú:

a) Pravidelné členské príspevky od členok združenia,

b) Príspevky a dary od fyzických osôb, dotácie, granty

c) Sponzorské príspevky od právnických osôb,

c) Podieľ zaplatenej dane od občanov a právnických osôb podľa Zákona o daní z príjmu,

d) Výnosy z majetku a vlastnej činnosti.

Členské príspevky:

a) Člen platí pri vstupe do združenia členský príspevok,

b) Člen je povinný platiť členský príspevok, ktorý je splatný najneskôr do 31.01. daného roka,

c) V prípade omeškania platby členského príspevku má Rada právo člena vylúčiť.

Článok 8

Zánik združenia

Združenie zanikne:

a) Uznesením snemu o dobrovoľnom rozpustení alebo zlúčení s iným občianskym združením,

b) Právoplatným rozhodnutím Ministerstva vnútra SR o jeho rozpustení

V prípade zániku združenia rozhoduje o majetku združenia likvidátor určený uznesením Snemu alebo MV SR v prípade rozhodnutia. Majetok sa prednostne použije na charitatívne účely.

Článok 9

Záverečné ustanovenia

a) Tieto stanovy nadobúdajú účinnosť dňom registrácie MV SR

b) Stanovy možno meniť alebo doplniť iba rozhodnutím snemu

V Bratislave, dňa 27.05.2015